Aukštkalviai

Aukštkalviai – kaimas rytinėje Kretingos rajono savivaldybės dalyje, 2 km į pietvakarius nuo Kūlupėnų.


 Etimologija 

Didelę kaimo žemių dalį užima aplinkoje dominuojanti aukšta kalva, davusi vardą vietovei. Šaltiniuose pavadinimas rašomas Auszkalnie (1770 m.), Аушткалве (apie 1870 m.), Аушкальне (1872 m.), Awoszkalwi (1916 m.), Aukškalviai (1923 m.), Aukštakalviai (1926 m.).

 Geografija 

Kaimas yra abipus kelio Kretinga–Salantai, nuo kurio atsišakoja keliai į Šatilgalį ir Pipirus. Šiaurės vakariniu pakraščiu praeina geležinkelis Klaipėda–Vilnius. Pietiniu pakraščiu teka Skroblupis, o į pietvakarius plyti Aukštkalvių miškas.


 Istorija 

Susiformavo XVIII a. kaip Asteikių kaimo užusienis. Pirmąkart paminėtas 1771 m., buvo 8 dūmai.Lietuvos valstybės istorijos archyvas. – F. SA, b. 19548. – L. 124v–125v

Nuo XIX a. savarankiškas kaimas, kuriam priskirtas Kretingos dvaro girios pakraštyje atsiradęs Girininkų užusienis. Panaikinus baudžiavą, XIX a. antroje pusėje kaimo žemėse įkurtas Aukštkalvių palivarkas.Julius Kanarskas. Istorinė Kretingos rajono dvarų apžvalga. – Kretinga: Kretingos muziejus, 1997. – P. 11, 22

1923 m. buvo 2 ūkiai (kiemai).Lietuvos apgyventos vietos. – Kaunas, 1925. – P. 114 Lietuvos žemės reformos metu palivarką išparceliavus, atkurtas kaimas.

Sovietmečiu priklausė Kretingos, vėliau – Kūlupėnų tarybiniam ūkiui.

 Gyventojai 

 Žymūs žmonės 

Gyveno
 Juozas Butkus, poetas, dramaturgas, žurnalistas (1926–1937 m.).

 Kultūros paveldas 
 Aukštkalvių buv. dvaro sodybos fragmentai (XIX a. antra pusė – 1904 m.).

 Šaltiniai 

 Nuorodos 
 Aukštakalvių buv. dvaro sodybos fragmentai: Kultūros vertybių registras

Kategorija:Kretingos rajono savivaldybės gyvenvietės